Ninja Turtles: The Next Mutation

Ninja Turtles: The Next Mutation eller Saban's Ninja Turtles: The Next Mutation er en amerikansk/japansk tv-serie i 26 afsnit produceret af Saban Entertainment og Toei og sendt på Fox Kids netværk 1997-1998. Den kortlivede serie var løst baseret på Mirage Studios Teenage Mutant Ninja Turtles.

Serien introducerede mange nye elementer til Teenage Mutant Ninja Turtles-sagaen herunder nye centrale fjender, en hær af menneskelignende drager kendt som "The Rank" ledet af den ondskabsfulde Dragon Lord. Serien blev i noget af præsentationsmaterialet fremstillet som en fortsættelse af den netop afsluttede første tegnefilmserie om padderne, men det stod hurtigt klart, at det ikke var tilfældet i praksis. I stedet fulgte den tilsyneladende op på de tre spillefilm fra 1990-1993. Således bor padderne i den samme forladte undergrundsstation som i den anden og tredje film, og Splinters øre er flænget på samme måde som i filmene. Dog er den gamle ærkefjende, Shredder, stadig i live (og ikke længere Super-Shredder), mens de traditionelle figurer April O'Neil og Casey Jones glimrer ved deres fravær.

Det mest prominente nye element var en femte kvindelig muteret padde ved navn Mei Pieh Chi men kaldet Venus de Milo efter den berømte statue. Hun var oplært i shinobi og bar en lyseblå maske, der var flettet bagi som en hestehale. Hun blev muteret af det samme mutagen som de fire første padder, men Leonardo slår allerede fast i andet afsnit, at padderne ikke er i familie i biologisk forstand. En bemærkelsesværdig påpegelse eftersom de andre serier, film osv. om padderne ellers helt har undgået dette emne eller direktet fastslået at de er blodsbeslægtede.

Andre bemærkelsesværdige ændringer omfattede paddernes våben. Hvor Leonardo ellers normalt benytter sig af katanasværd, har han her to dobbeltbladede ninjatou men bruger normalt kun den ene. Mens Raphaels to sai kunne kombineres til en stav. Og fordi nunchaku er ulovlige i flere lande, blev Mchelangelos traditionelle våben her erstattet af et par tonfa. Al lignende årsager blev serien i nogle lande desuden omdøbt til Hero Turtles: The Next Mutation.

Medvirkende

Padderne og deres allierede 
 Leonardo: Gabe Khouth
 Leonardo stemme: Michael Dobson
 Michaelangelo: Jarreed Blancard
 Michaelangelos stemme: Kirby Morrow
 Donatello: Ricard Yaw
 Donatellos stemme: Jason Gray-Stanford
 Raphael: Mitchell A. Lee Yuen
 Raphaels stemme: Matt Hill
 Venus de Milo: Nicole N. Parker
 Venus stemme: Lalainia Lindbjerg
 Splinter: Fiona Scotty
 Voice of Splinter: Stephen Mendel
 Chung I: Chong Tseng

Fjender 
 Shredder: Patrick Pon
 Dragon Lord: Gerald Wong
 Dragon Lords stemme: Christopher Gaze
 Wick (dukke): Adam Behr, Bill Terezakis
 Wicks stemme: Lee Tockar
 Rank Lieutenant: Andrew Kavadas
 Dr Quease: Simon Webb
 Silver: Gary Chalk
 Monkey Thief Mick: Michael Dobson
 Monkey Thief Dick: Ronnie Way
 Chi Chu: Lauren Attadia
 Chi Chus stemme: Sherry Thorson
 Vam-Mi: Kira Clavell
 Vam-Mis stemme: Saffron Henderson
 Bonesteel: Scott McNeil
 Bing: Justin Soon
 Bings stemme: Colin Musback

Afsnit

Power Rangers crossover 
Udover The Next Mutation gæsteoptrådte padderne også hos Power Rangers-serien Power Rangers in Space. Her fører slutningen af afsnittet "Save Our Ship" direkte over i afsnittet "Shell Shocked", hvor padderne bliver hjernevasket af Astromena til at kæmpe mod Rangerne. Hendes kontrol med dem bliver senere brudt, og de går sammen med Space Rangers om at bekæmpe Astromenas styrker. Før de vender tilbage til New York, har padderne en anmodning til rangerne: surfe i rummet på Galaxy Gliders

Dvd-udgivelse 
Hele serien i form af den stærkt redigerede "Hero Turtles"-version er udgivet på dvd i Storbritannien af Jetix Films. Serien er delt op i en pakke med de første 11 afsnit fordelt på tre skiver udsendt i juli 2007 og en pakke med de resterende 15 afsnit ligeledes fordelt på tre skiver udsendt i februar 2008. Derudover er der udgivet dvd'er med afsnit i deres fulde længde i blandt andet Tyskland, Frankrig, Israel, Polen og Italien men kun på deres respektive sprog.

Derimod er serien ikke udgivet på dvd i USA. Ejheller Danmark har set noget til serien.

Noter

Eksterne henvisninger 
 
NextMutation.com, uofficiel Ninja Turtles: The Next Mutation side med forum.
NinjaTurtles.com, den officielle hjemmeside for Teenage Mutant Ninja Turtles.

Amerikanske tv-serier fra 1990'erne
Next Mutation
Science fiction-tv-serier fra USA